ET

KOMISJONI MÄÄRUS (EÜ) nr 786/2007,

4. juuli 2007,

endo-1,4-beeta-mannanaasi EC 3.2.1.78 (Hemicell) lubamise kohta söödalisandina

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,

ning arvestades järgmist:

Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.

Kooskõlas määruse (EÜ) nr 1831/2003 artikliga 7 on esitanud taotlus käesoleva määruse lisas nimetatud preparaadi lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

Euroopa Toiduohutusamet (edaspidi „amet”) tegi oma 21. novembri 2006. aasta arvamuses järelduse, et Bacillus lentus'e (ATCC 55045) abil toodetud endo-1,4-beeta mannanaasi EC 3.2.1.78 preparaat (Hemicell) ei kahjusta loomade ja inimeste tervist ega keskkonda. (2) Toiduohutusamet jõudis ka järeldusele, et preparaat ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada sellele loa andmise. Toiduohutusamet soovitab asjakohaseid vahendeid kasutajate ohutuseks. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitati ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas.

Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

(1) ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).

(2) Loomasöödas kasutatavate söödalisandite ja toodete või ainete teaduskomisjoni arvamus ensüümipreparaadi Hemicell®Feed Enzyme (beeta-D-mannanaas) ohutuse ja tõhususe kohta söödalisandina broilerkanadele kooskõlas määrusega (EÜ) nr 1831/2003. Vastu võetud 21. novembril 2006. EFSA Teataja (2006) 412, 1–12.

LISA

Lisandi identifitseerimisnumber Loa omanik: Söödalisand (kaubanimi) Koostis, keemiline valem, kirjeldus, analüüsimeetod Loomaliik või -kategooria Vanuse ülempiir Miinimumsisaldus Maksimumsisaldus Muud sätted Loa kehtivusaja lõpp Aktiivsuse ühik täissööda kg kohta, mille niiskusesisaldus on 12 % Zootehniliste lisandite kategooria. Funktsionaalrühm: Seedimist soodustavad ained 4a3 ChemGen Corp., represented by Disproquima S.L. Endo-1,4-beeta-mannanaas EC 3.2.1.78 (Hemicell) Söödalisandi koostis: Bacillus lentus'e (ATCC-S 55045) abil toodetud endo-1,4-beeta-mannanaasi preparaat minimaalse aktiivsusega: vedelal kujul: 7,2 × 105 U (1)/ml Toimeaine iseloomustus: Bacillus lentus'e (ATCC-S 55045) abil toodetud endo-1,4-beeta-mannanaas Analüüsimeetod (2) Redutseerivate suhkrute meetod endo-1,4-beeta-mannanaasile, milles redutseerivatele suhkrute saagise määramiseks kasutatakse dinitrosalitsüülhappe kolorimeetrilist reaktsiooni nende suhkrutega Broilerkanad — 79 200 U — 1. Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus. 2. Käitlemise ajal tuleb kasutada respiraatorit ja kaitseprille. 3. Kasutamiseks galaktomannaane sisaldavatest hemitselluloosidest (nt soja, mais) rikkas segasöödas. 25. juuli 2017

(1) Üks aktiivsuse ühik on selline ensüümikogus, mida on vaja, et saada mannaani sisaldavast substraadist (jaanileivapuujahust) 0,72 mikrogrammi redutseerivaid suhkruid (mannoosi ekvivalent) minutis pH 7,5 ja 40 °C juures.

(2) Analüüsimeetodi üksikasjad on kättesaadavad ühenduse tugilabori veebilehel www.irmm.jrc.be/html/crlfaa/